Restricții stricte în nordul Angliei, unde turismul a scăzut cu 40%. Afacerile sunt în pragul falimentului: "Este un coșmar".
Restricțiile se înăspresc în nordul Angliei, din cauza numărului mare de infectări. Orașul Blackpool trăiește aproape numai din turism. Turismul a scăzut cu 40%, iar antreprenorii sunt în pragul falimentului.
Industria de restaurante și hoteluri nu suferă doar la noi. În nordul Angliei s-au luat cele mai stricte măsuri, de când a început criza COVID.Într-o economie care trăiește doar din turism, antreprenorii din orășul Blackpool spun că sunt în pragul falimentului."Este un coșmar pentru că aveam spectacole programate. Avem clienți care au rezervări făcute și ne sună să ne întrebe dacă încă suntem deschiși. Nu știm. Nu avem directive clare. Da sau nu, oricare ar fi răspunsul, suntem nevoiți să schimbăm constant felul în care lucrăm", a spus Jen Gleeson, antreprenor."Ne pune într-o poziție în care nu știm dacă vom fi capabili să asigurăm traiul personalului nostru și să facem afacerea să meargă în continuare. Deci este foarte, foarte stresant pentru moment", a declarat Ryan Gleeson, antreprenor.Statisticile arată că Blackpool este destinația preferată pentru concediile la mare ale britanicilor.Doar 40% dintre cei 15 milioane de turiști mai vizitează locul.